open-index/open-wikipedia-markdown huggingface dataset:
დუსიტის ზოოპარკი

**დუსიტის ზოოპარკი** () ან **ხაო-დინის პარკი** — ზოოპარკი ბანგკოკში, ტაილანდი. მდებარეობს დუსიტის რაიონში. იგი ტაილანდის ყველაზე ძველი ზოოპარკია, რომლის ფართობიც ​​188 800 მ²-ს (18.8 ჰა) შეადგენს. ზოოპარკი 1895 წელს, ტაილანდის მეფემ – ჩულალონგკორნმა (რამა V) ააშენა სამეფო სასახლის მიმდებარედ, როგორც საკუთარი ბოტანიკური ბაღი, სახელწოდებით – ხაო-დინის პარკი. მისი გარდაცვალების შემდეგ, წლების განმავლობაში ბაღი უმეთვალყურეოდ იყო დატოვებული. 1938 წელს, რევოლუციურმა მთავრობამ სთხოვა მეფე რამა VII-ის რეგენტობას, რომ ბაღი ბანგკოკის მერიისთვის გადაეცათ, რათა მის ადგილზე საჯარო ზოოპარკი გაეხსნათ. მეფემ ამის შესახებ თანხმობა განაცხადა და ზოოპარკს ირმები, მაიმუნები და ნიანგები გადასცა. 1938 წლის 18 მარტს, ზოოპარკი ოფიციალურად გაიხსნა და დუსიტის ზოოპარკი ეწოდა. 1954 წლამდე, მას ბანგკოკის მერია მართავდა, ხოლო 1954 წლიდან, იგი ტაილანდის ზოოლოგიური პარკების ორგანიზაციის ხელმძღვანელობით ფუნქციონირებს. დუსიტის ზოოპარკი განიხილება, როგორც ტაილანდის ყველაზე პოპულარული ზოოპარკი, ვინაიდან, მას ყოველწლიურად დაახლოებით 2.5 მილიონი ადამიანი სტუმრობს. 

## ცხოველები
დუსიტის ზოოპარკში წარმოდგენილია 1 600 სახეობის ცხოველი:
* ძუძუმწოვრების 331 სახეობა;
* ქვეწარმავლების 170 სახეობა;
* ფრინველების 849 სახეობა.

ზოოპარკში წარმოდგენილია ეგზოტიკური ცხოველების მრავალფეროვანი სახეობები, რომელთა შორისაა მაიმუნები, ალიგატორები, კენგურუები, ზებრები, პინგვინები, სპილოები, აქლემები და ჟირაფები. ზოოპარკში ასევე გვხვდება ის იშვიათი სახეობები, როგორიცაა ალბინოსი ირემი და ბენგალური თეთრი ვეფხვი.

ზოოპარკი ასევე მოიცავს ზოო-მუზეუმს, ცხოველთა საავადმყოფოს და საგანმანათლებლო ცენტრს.

## გალერეა

ფაილი:Dusit_zoo_baer.JPG|დათვები
ფაილი:Dusit zoo giraffe.jpg|ჟირაფები
ფაილი:Dusit_zoo_zwergflusspferd.JPG|ჯუჯა ბეჰემოთები
ფაილი:Dusit_Zoo_bear_statue.jpg|დათვის ქანდაკება ზოოპარკში

## რესურსები ინტერნეტში
* დუსიტის ზოოპარკის ოფიციალური საიტი  
* The Zoological Park Organization 

## სქოლიო
კატეგორია:ტაილანდის ზოოპარკები
ჰიპოთალამუსი

**ჰიპოთალამუსი** () — შუამდებარე ტვინის ნაწილი, რომელიც თავის ტვინის მესამე პარკუჭისა და თელამუსის ქვემოთ მდებარეობს და ერთ-ერთ ვეგეტატიურ ცენტრს წარმოადგენს. ჰიპოთალამუსი მჭიდროდა დაკავშირებული ჰიპოფიზთან და მასთან ერთად არეგულირებს ორგანიზმის წყლისა და მარილების ცვლას. ჰიპოთალამუსსა და ჰიპოფიზს შორის არსებული კავშირის გაწყვეტისას ან ეგრეთ წოდებული სუპრაოპტიკური ჰიპოთალამუსის დაზიანებისას ვითარდება უშაქრო დიაბეტი, რაც ხასიათდება წყლის უზომო სმით (პოლიდიფსია) და მოჭარბებული შარდვით (პოლიურია). თავის ტვინის სხვა უბნებისაგან განსხვავებით, ჰიპოთალამუსის ფუნქციათა ნერვული რეგულაციის გარდა, ნეიროჰორმონების გამომუშავებისა და გამოყოფის უნარიც აქვს. მის მიერ გამომუშავებულ ჰორმონებს მიეკუთვნებიან ვაზოპრესინი და ოქსიტოცინი, რომლებიც ჰიპოფიზის საშუალებით გამოიყოფა სისხლში.
## აღნაგობა და ფუნქციები
ჰიპოთალამუსი მრავალი ბირთვისაგან შედგება, რომელთა ფუნქციებია შიმშილისა და სიმაძღრის, წყურვილისა და მისი დაკმაყოფილების შეგრძნებათა წარმოშობა, სხეულის მუდმივი ტემპერატურისა და სქესობრივი ქცევის რეგულაცია. ჰიპოთალამუსი მჭიდროდაა დაკავშირებული აგრეთვე თავის ტვინის ლიმბურ სისტემასთან, ამიტომ ის აწესრიგებს ძილისა და ღვიძილის მდგომარეობას, ემოციურ ქცევასა და მოტივაციებს. დადგენილია, რომ ჰიპოთალამუსის გვერდითი და უკანა ბირთვების ელექტრული გაღიზიანება ცხოველებში იწვევს ეგრეთ წოდებულ თვითგაღიზიანების რეაქციას, რომლის დროსაც ცხოველები თვითონ ცდილობენ განმეორებით გაიღიზიანონ ეს ბირთვები. ჰიპოთალამუსის ცენტრული ბირთვების გაღიზიანება, პირიქით, გაქცევასა და შიშის რეაქციებს იწვევს. ასეთი ქცევითი რეაქციები დაკავშირებული უნდა იყოს შიმშილისა და სიმაძღრის აგრეთვე, სქესობრივი ხასიათის შეგრძნებათა წარმოქმნასთან.

## ლიტერატურა
* ე. ბაბასკის რედ., „ადამიანის ფიზიოლოგია“, თბილისი, 1969 წელი
* ა. ქორელი „ნეიროფიზიოლოგია ყველასათვის“, თბილისი, 1984 წელი
## რესურსები ინტერნეტში
*The Hypothalamus and Pituitary at endotexts.org  
*NIF Search - Hypothalamus  via the Neuroscience Information Framework 
*Space-filling and cross-sectional diagrams of hypothalamic nuclei: right hypothalamus, anterior, tubular, posterior. 

კატეგორია:ჰიპოთალამუსი
ბრაზილია-დი-მინასი

**ბრაზილია-დი-მინასი** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 908 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ მონტის-კლარუსის შემადგენლობაში.

2010 წლის მონაცემებით, მოსახლეობა 31 213 ადამიანს შეადგენდა, მოსახლეობის სიმჭიდროვე 22,3 კმ²-ზე. ფართობი 1 399 484 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
კურტ ზუმა

**კურტ ზუმა** (; დ. 27 ოქტომბერი, 1994, ლიონი) — ფრანგი ფეხბურთელი, ლონდონის „ჩელსისა“ და საფრანგეთის ეროვნული ნაკრების მცველი.
მან თავისი კარიერა დაიწყო სენტ-ეტიენში და მისი პროფესიონალური დებიუტი შედგა 16 წლის ასაკში. ზუმამ მოიგო საფრანგეთის საფეხბურთო ლიგის თასი კლუბთან ერთად 2013 წელს, და იგი შეუერთდა ჩელსის £12 მილიონად 2014 წლის იანვარს. გუნდმა ის უკანვე გაანათხოვრა და დარჩენილი სეზონი საფრანგეთში გაატარა, ახალი სეზონიდან კი იგი ჩელსის დაეხმარა პრემიერ ლიგის და ინგლისის ლიგის თასის მოგებაში. 
ზუმამ საფრანგეთი ყველა ახალგაზრდულ დონეზე წარადგინა და მისი დებიუტი საფრანგეთის ეროვნული საფეხბურთო ნაკრებში შედგა 2015 წლის 29 მარტს, დანიასთან.

## ტიტულები
 **ჩელსი**:(4)
* **უეფა-ს ჩემპიონთა ლიგა**: 2020–21 
* **პრემიერ ლიგა**: 2014–15, 2016–17
* **ინგლისის ლიგის თასი** : 2016–17

## რესურსები ინტერნეტში
* Saint-Étienne profile
* 
* ESPN Profile 
* Profile  at FFF
* 
* 
* 
* 

კატეგორია:დაბადებული 1994
კატეგორია:ფრანგი ფეხბურთელები
კატეგორია:ჩელსის ფეხბურთელები
კატეგორია:დაბადებული 27 ოქტომბერი
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:უეფა-ს კონფერენს ლიგის გამარჯვებული მოთამაშეები
კატეგორია:ლიონში დაბადებულები
კატეგორია:პრემიერ ლიგის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
კონსტანტინე მიქაუტაძე

**კონსტანტინე მიქაუტაძე** (დ. 1 ივლისი, 1991, სოხუმი, საქართველო) — საქართველოს მორაგბეთა ეროვნული ნაკრების მოთამაშე. მისი დებიუტი ეროვნულ ნაკრებში 2010 წლის 11 ივლისს მსოფლიო რაგბის ერთა თასის გათამაშებაში შოტლანდიის წინააღმდეგ შედგა. ის ნაკრებში თამაშობს შერკინების მეორე ხაზში. მიქაუტაძე ასევე თამაშობს საფრანგეთის ტოპ 14-ის გუნდ ტულონში.

მისი დებიუტი ბარბაროსებში 2015 წლის 28 მაისს ირლანდიის წინააღმდეგ შედგა.

## კარიერული მონაცემები 
.

## რესურსები ინტერნეტში 
* itsrugby.co.uk profle

## სქოლიო 
კატეგორია:ქართველი მორაგბეები
კატეგორია:დაბადებული 1991
კატეგორია:ცოცხალი ადამიანები
ისანის რეგიონი

thumb|right

**ისანი** () — რეგიონი ტაილანდის ჩრდილო-აღმოსავლეთში, მოიცავს ქვეყნის 20 პროვინციას.

## გეოგრაფია 
200px|thumb|right|ისანის რეგიონის სატელიტური სურათი
200px|thumb|left|ისანის რეგიონი

ფართობი - დაახლოებით 170 ათასი კვადრატული კილომეტრი. ისანის რეგიონი ესაზღვრება სამხრეთით კამბოჯის, აღმოსავლეთიდან და ჩრდილოეთიდან - ლაოსს. დასავლეთში, რეგიონს დანარჩენ ქვეყნისგან გამოყოფს ფჰეტჩაბუნის მთიანი ქედი და სონგხრამის მთიანი ქედი. ისანის რეგიონის ძირირთადი ნაწილი დევს კორატის პლატოზე, საშუალო აბსოლუტური სიმაღლით 200 მ. დიდი მდინარეებია — მუნი, ჩი და სონგკხრამი.

რეგიონის კლიმატი ტროპიკულია, ხოლო მთებში — სუბტროპიკული. ისანის რეგიონი ძირითადად დაფარულია ტროპიკული ტყეებით, ტერიტორიების დიდი ნაწილი დაცული რეზერვებია.

## დემოგრაფია 
200px|thumb|right|ტრადიციული ნიღაბი

ისანის რეგიონის მოსახლეობა 2010 წლისთვის შეადგენდა  19.226.578 კაცს. განსხვავებით დანარჩენი ქვეყნის საერთო დიალექტებისა აქ გავრცელებულია ლაოსური დიალექტი, რომელზეც გავლენას ახდენს ტაილანდური. კამბოჯის საზღვარზე მოსახლეობა საუბრობს  კხმერულ ენაზე.

ძირითადი რელიგია - ბუდიზმია.

## ადმინისტრაციული დაყოფა 
200px|thumb|right|ისანის რეგიონის პროვინციები
ისანის რეგიონი იყოფა 20 პროვინციად.

## ეკონომიკა 
ამ რეგიონში ეკონომიკის საფუძველია — სოფლის მეურნეობა. აქ კლიმატი საშუალებას აძლევს, რომ გაიზარდოს სხვადასხვა ნათესები. ასევე აქ განვითარებულია მეთევზეობა და მეცხოველეობა.

მრეწველობა და ინფრასტრუქტურა აქ ნაკლებად განვითარებულია, ვიდრე დანარჩენ ქვეყანაში.

ისანი არის ტაილანდის ღარიბი რეგიონი. შემოსავლის დონე თითქმის ორჯერ დაბალია ქვეყნის საშუალო ნიშნულისგან, მოსახლეობის უმეტესობა ცხოვრობს სიღარიბის ზღვარს ქვემოთ.

## სქოლიო
კატეგორია:ტაილანდის რეგიონები
2095

## მოვლენები 
## დაიბადნენ 
### იანვარი
### თებერვალი
### მარტი
### აპრილი
### მაისი 
### ივნისი 
### ივლისი 
### აგვისტო 
### სექტემბერი 
### ოქტომბერი 
### ნოემბერი
### დეკემბერი 
## გარდაიცვალნენ 
### იანვარი
### თებერვალი
### მარტი
### აპრილი
### მაისი 
### ივნისი 
### ივლისი 
### აგვისტო 
### სექტემბერი 
### ოქტომბერი 
### ნოემბერი
### დეკემბერი
ველურ გარემოში

**ველურ გარემოში** () — ამერიკელი მწერლის, ჯონ კრაკაუერის, ნამდვილ ამბავზე დაფუძნებული სათავგადასავლო რომანი, რომელიც 1996 წელს გამოიცა აშშ-ში. მასში ასახულია კრისტოფერ მაკ-კენდლესის მოგზაურობა ალასკაზე. ავტორი მიჰყვა კრისის ნაკვალევს და წერილებზე, ფაქტობრივ მონაცემებსა და მოგონებებზე დაყრდნობით აღადგინა მისი რეალური ისტორია.

## სიუჟეტი 
კრისტოფერ მაკ-კენდლესის ცხოვრება ახდენილ ამერიკულ ცხოვრებას ჰგავდა. ღირებულებების გადაფასებისა და ყოველივე მატერიალურის უარყოფის შემდეგ ემორის უნივერსიტეტის წარჩინებულმა კურსდამთავრებულმა მთელი დანაზოგი საქველმოქმედო ფონდში გადარიცხა, მიატოვა მანქანა, დაწვა ფული, დაჭრა ყველა საბუთი და უბრალოდ წავიდა. გზას ველური გარემოსკენ ვირჯინიელი კრისის ნაცვლად ალეგზანდერ სუპერმაწანწალა დაადგა.

## კინოეკრანიზაცია 
2007 წელს შონ პენმა საზოგადოებას წიგნის ეკრანიზაცია შესთავაზა, რომლის წარმატებამ კრისის ამბით კიდევ უფრო მეტი მკითხველი დააინტერესა მსოფლიოში. ფილმში მთავარ როლს ემილ ჰირში თამაშობს. ფილმი ნომინირებული იყო ოსკარის დაჯილდოებაზე ორ კატეგორიაში. ასევე ფილმს მოგებული აქვს 1 ოქროს გლობუსი.

## ლიტერატურა 
* ველურ გარემოში, ჯონ კრაკაუერი; ბაკურ სულაკაურის გამომცემლობა; 2015 წ.

კატეგორია:ჯონ კრაკაუერის რომანები
ჩრდილოეთი ტაილანდი

thumb|ჩრდილოეთი ტაილანდის რუკა  შესაბამისად ექვსი რეგიონის დაჯგუფების სისტემით

**ჩრდილოეთი ტაილანდი** () — რეგიონი ტაილანდის ჩრდილოეთში, ესაზღვრება მიანმარს და ლაოსს. 

thumb|left|ჩრდილოეთი ტაილანდის რუკა  შესაბამისად ოთხი რეგიონის დაჯგუფების სისტემით

## გეოგრაფია 
ჩრდილოეთ ტაილანდის ბუნება ძირითადად წარმოდგენილია ტყიანი მთებით, რომელიც არის ჰიმალაის დასაწყისი და ნაყოფიერი მდინარეების ხეობებით. საშუალო სიმაღლე ზღვის დონიდან არის 1500 მ, ყველაზე მაღალი წერტილი - დოიინტანონი () (2565 მ). ძველად, მთის ფერდობები დაფარული იყო ხშირი ტყეებით. ჩრდილოეთ ტაილანდი - არის რეგიონი, სადაც ჯერ კიდევ მუშაობენ ტყეში სპილოები.

ძირითადი მდინარეებია: იომი, პინგი, ვანგი და ნანი..

## კლიმატი 
დეკემბრიდან თებერვლის ჩათვლით, დღისით ტემპერატურა მერყეობს 20°C-დან 28°C-მდე, ხოლო ღამით მთებში შეუძლია დაეცეს 0°C-მდე. ამ დროს, დილით, პროვინცია ჩიანგმაიში ჰაერის ტემპერატურა 10°C-მდე, როდესაც რეგიონის სხვა პროვინციებში ჰაერის ტემპერატურა 20°C-ზე მეტია.

ცხელი სეზონი გრძელდება აპრილიდან მაისამდე, როდესაც ჰაერის ტემპერატურა თბება 30°C-მდე. ამ პერიოდში შესაძლებელია მოკლევადიანი ძლიერი გადაუღებელი წვიმები, რომელსაც ეწოდება *მანგოს წვიმები*, რადგან წვიმა მანგოს სიმწიფის პერიოდს ემთხვევა. *მანგოს წვიმები* ჩრდილოეთით შეიძლება დაიწყოს ადრეც (ზოგჯერ თებერვალშიც), ხოლო სამხრეთით - მოგვიანებით.

ივნისიდან ოქტომბრამდე, წვიმიანი სეზონი იწყება. ამ პერიოდის განმავლობაში, ტემპერატურა მერყეობს 23-33°C ფარგლებში.

## ადმინისტრაციული დაყოფა 
ჩრდილოეთ ტაილანდის რეგიონში შედის 9 პროვინცია.

## გალერეა 
## სქოლიო
კატეგორია:ტაილანდის რეგიონები
ალექს გარლანდი

**ალექსანდერ "ალექს" მედეუერ გარლანდი** (დ. 1970) — ინგლისელი მწერალი, სცენარისტი, კინოპროდიუსერი და რეჟისორი. პოპულარობა მოიპოვა 90-იანი წლების ბოლოს თავისი რომანით *პლაჟი*, რომლის კინოადაპტაციაც 2000 წელს დენი ბოილმა გადაიღო. შემდეგ გარლანდი სცენარისტიც გახდა და დაწერა ბოილის ფილმები: *28 დღის შემდეგ* (2002) და *მზის ნათება* (2007). მისი სცენარის მიხედვით გადაიღეს ასევე *არასოდეს გამიშვა* (2011) და *დრედი* (2012). 2016 წელს გამოვიდა გარლანდის სარეჟისორო დებიუტი *მანქანიდან*, სამეცნიერო ფანტასტიკა ადამიანისა და ხელოვნური ინტელექტის ურთიერთობის შესახებ. ფილმმა ოსკარის 2 ნომინაცია დაიმსახურა, მათ შორის საუკეთესო სცენარისთვის.

## ფილმოგრაფია 
## რესურსები ინტერნეტში 
* 

## სქოლიო 
კატეგორია:დაბადებული 1970
კატეგორია:ინგლისელი კინორეჟისორები
კატეგორია:ინგლისელი სცენარისტები
კატეგორია:მწერლები ანბანის მიხედვით
კატეგორია:რეჟისორები ანბანის მიხედვით
კატეგორია:ინგლისელი მამაკაცი სცენარისტები
კატეგორია:ცოცხალი ადამიანები
კატეგორია:ლონდონში დაბადებულები
სელჩუქ ინანი

**სელჩუკ ინანი** (; დ. 10 თებერვალი, 1985, ისქენდერუნი) — თურქი ფეხბურთელი. თამაშობს სტამბოლის კლუბ „გალათასარაიში“. 2014 წლიდან არის ამ კლუბის კაპიტანი. 2012 წელს დასახელდა თურქეთის საუკეთესო ფეხბურთელად.

## რესურსები ინტერნეტში
* Statistics at TFF.org 
* 
* 
* Profile at Galatasaray.org

კატეგორია:დაბადებული 1985
კატეგორია:თურქი ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:დაბადებული 10 თებერვალი
კატეგორია:ცოცხალი ადამიანები
ჩაიიაფუმი

**ჩაიიაფუმი** () — ქალაქი ჩრდილო-აღმოსავლეთ ტაილანდში, ჩაიიაფუმის პროვინციის ადმინისტრაციული ცენტრი. 2015 წლის მდგომარეობით ქალაქში ცხოვრობდა 58,350 ადამიანი. მდებარეობს ბანგკოკიდან 337 კმ-ში, კორატის პლატოზე, ზღვის დონიდან 185 მ სიმაღლეზე. ქალაქის სიახლოვეს არსებული ტერიტორია სავსებით მოსწორებულია, თუმცა დასავლეთით აღმართულია ფეტჩაბუნის მთები. განვითარებულია ტროპიკული სავანური კლიმატი. ზამთარი მშრალია და ძალიან თბილი, აპრილი ძალიან ცხელი თვეა, რომლის საშუალო დღიური მაქსიმალური ტემპერატურა უდრის 36.4 °C. მუსონური სეზონები გვიან აპრილიდან ოქტომბრამდეა, რომელსაც თან ახლავს თავსხმა, დღის განმავლობაში არსებული რამდენადმე გრილი ტემპერატურით, ღამეები მაინც თბილი რჩება.

## რესურსები ინტერნეტში
* ქალაქის საიტი 

კატეგორია:ტაილანდის ქალაქები
ექვთიმე I (იერუსალიმის პატრიარქი)

**ექვთიმე I** — იერუსალიმელი პატრიარქი ?-1084 წლებში.

მოხსენიებულია 1083 წლის პეტრიწონის მონასტრის ტიპიკონში. მან პეტრიწონის მონასტრის დამაარსებელ გრიგოლ ბაკურიანის ძესთან ერთად ხელი მოაწერა ტიპიკონს, როდესაც იყო მასთან სტუმრად ფილიპოპოლის პრასტინაში. პატრიარქი მეფეს გაეწვია თესალონიკში, რომ მონაწილეობა მიეღო მეომარი ბერძნებისა და ფრანგების გაზავების საქმეში. გრიგოლ ბაკურიანის-ძეს, როგორც ბიზანტიის იმპერიის დასავლეთის დიდ დომესტიკოსს, უშუალო კავშირი ჰქონდა საბერძნეთის ომსა და ზავის საქმეებთან და აუცილებლად იქნებოდა საზავო მოლაპარაკების დროს თესალონიკში და იერუსალიმელი პატრიარქი თავის ფილიპოპოლის სასახლეში აუცილებლად წაიყვანია სტუმრად, როცა იგი იერუსალიმს უნდა გაბრუნებულიყო. დიდი დომესტიკოსი პატრიარქს უთუოდ თავის ახლად აშენებულ მონასტერსაც აჩვენებდა, რომლის კურთხევასაც მრავალი პირი დაესწრებოდა.

ციტატა ქართულენოვანი ტიპიკონიდან:

## ლიტერატურა
* ა. შანიძე, „ქართველთა მონასტერი ბულგარეთში და მისი ტიპიკონი“: ტიპიკონის ქართული რედაქცია. - თბ. : მეცნიერება, 1971

კატეგორია:იერუსალიმის პატრიარქები
კატეგორია:იერუსალიმის მართლმადიდებელი პატრიარქები
ცენტრალური ტაილანდი

thumb|upright|ცენტრალური ტაილანდის რუკა შესაბამისად ექვსი რეგიონის დაჯგუფების სისტემით

**ცენტრალური ტაილანდი** () — რეგიონი ტაილანდში. ჩრდილო-აღმოსავლეთით ესაზღვრება ისანის რეგიონს და ჩრდილოეთით - ჩრდილოეთი ტაილანდი. ცენტრალური ტაილანდი სამხრეთ ნაწილში ესაზღვრება ტაილანდის ყურე.

thumb|upright|ცენტრალური ტაილანდის რუკა შესაბამისად ოთხი რეგიონის დაჯგუფების სისტემით

## ადმინისტრაციული დაყოფა 
## სქოლიო
კატეგორია:ტაილანდის რეგიონები
ქიოსი

**ქიოსი** (, ,  — *საქიზ*,  — *კიო*) — კუნძული ეგეოსის ზღვაში, მცირე აზიის ნახევარკუნძულთან, შედის საბერძნეთის ტერიტორიაში. მოსახლეობა 50 388 (2001 წლის აღწერა).

კუნძული ქიოსი, ინუსესი და კუნძულ პსარასთან მდებარე ასევე სხვა პატარა კუნძულები ქმნიან ქიოსის ნომს. დიდი დასახლებული პუნქტებია: აია-ერმოინი, ვოლისოსი, ვრონდასოსი, კამბოსი, კარფასი, კატარაკტისი, ლილიკასი, მეგას-ლიმიონასი, მესტა, ფლასტია და ქიოსი.

## რესურსები ინტერნეტში
* Chios
* ქიოსი ზემოდან 
* Chios info

## სქოლიო
კატეგორია:ეგეოსის ზღვის კუნძულები
კატეგორია:საბერძნეთის კუნძულები
კატეგორია:კუნძულები ანბანის მიხედვით
ქიოსი (მრავალმნიშვნელოვანი)

საკუთარი სახელი **ქიოსი** შეიძლება ნიშნავდეს შემდეგს:
* ქიოსი — კუნძული ეგეოსის ზღვაში;
* ქიოსი — ქალაქი კუნძულ ქიოსზე.
* ქიოსი — კუნძულების ერთობლიობა ეგეოსის ზღვაში
კორაისის სახელობის ხიოსის საჯარო ბიბლიოთეკა

**კორაისის სახელობის ხიოსის საჯარო ბიბლიოთეკა** () — საბერძნეთის ქალაქ ხიოსში მდებარე მთავარი ბიბლიოთეკა. ის დაფუძნდა 1792 წელს ადამანტიოს კორაისის მიერ. თავდაპირველად ის წარმოადგენდა ხიოსის მთავარი სკოლის დანამატს, რომელიც დღეს №1 საშუალო სკოლის სახელითაა ცნობილი. პირველი წიგნები, რომლებზეც ბიბლიოთეკა შეიქმნა იყო კორაისის და მისი მეგობრების კუთვნილი წიგნები.

## ისტორია
მინიატიურა|ბიბლიოთეკის დამფუძნებელი — ადამანტიოს კორაისი
### 1792-1822 წლები
აღნიშნულ წლებში კორაისმა წამოიწყო და სათავე დაუდო საბიბლიოთეკო კოლექციის შექმნას და მის გამრავლებას. მისი კოლექციას აღნიშნულ პერიოდში არაერთი ათასი წიგნი შეემატა. მალე წიგნების სიმრავლის გამო აუცილებელი გახდა ბიბლიოთეკისათვის აშენებულიყო ახალი და დიდი საცავი, სადაც შემდგომში თავად ბიბლიოტეკა განთავსდებოდა. ახალი ბიბლიოთეკა 1817 წელს აშენდა. მალე ახალმა ბიბლიოთეკამ მიიღო საჯარო ბიბლიოთეკის სახე. აღწერით დადგინდა, რომ 1822 წლის თურქების შემოსევის შედეგად ბიბლიოთეკაში დაზიანდა 20000-მდე წიგნი.

### 1822-1881 წლები
აღნიშნულ პერიოდში ბიბლიოთეკის კოექცია საგრძნობლად გაიზარდა. ბიბლიოთეკაზე კვლავინდებურად კორაისი ზრუნავდა, რომელიც მოუწოდებდა საზღვარგარეთ მცხობრებ ბერძნებს შემოწირულობის სახით გაეძლიერებინათ ბიბლიოთეკა. მალე ბიბლიოთეკის ფონდის სიდიდის გამო საჭირო გახდა ბიბლიოთეკისათვის ახალი შენობის აშენება. 1870 წელს ხიოსის აღმოსავლეთით აშენდა ახალი შენობა.

შენობის ფასადს ამშვენებდა სფინქსი, ხოლო ბიბლიოთეკის დაარსების დაფა შექმნილი იყო მოქანდაკე ა. ფრანგოულის მიერ. ბიბლიოთეკა იზრდებოდა და ვითარდებოდა ვიდრე 1881 წელს არ მოხდა მიწისძვრა, რომელმაც საგრძნობლად დააზიანა შენობა.

### 1881 წლიდან დღემდე
კუნძულ ხიოსის გარეთ მცხოვრები ბერძენი მოსახლეობის დაჟინებული მოთხოვნით მალევე 1881 წლის მიწისძვრის შემდეგ 1885 წელს ბიბლიოთეკას გადაეცა ახალი შენობა. 1933 წელს ბიბლიოთეკას მიემატა სამკიტხველო დარბაზი და წიგნსაცავი. 1928 წელს ბიბლიოთეკას მიენიჭა ავტონომია, რიტაც გამოეყო ხიოსის საშუალო სკოლას. რომელსაც მიენიჭა კორაისის სახელობის ხიოსის საჯარო ბიბლიოთეკის სახელი. 1948 წელს არგენტის ოჯახმა ბიბლიოთეკა გაარემონტა.

1962 წელს ბიბლიოთეკაში არსებული ფოლკლორს მიძღვნილი მუზეუმი ოფიციალურად გაიხსნა საზოგადოებისათვის. 1978 წელს პანტელის არგენტიმ დააფინანსა შენობის ახალი სართულის აშენება. მან ასევე გადასცა ბიბლიოთეკას მის კოლექციაში არსებული წიგნები. 1993 წელს შენობა საბოლოოდ გადაეცა ბიბლიოთეკას.

## იხილეთ აგრეთვე
* პეტრიწონის მონასტრის ტიპიკონი

## რესურსები ინტერნეტში
* კორაისის ბიბლიოთეკის ისტორია

კატეგორია:კუნძული ხიოსი
კატეგორია:საბერძნეთის ბიბლიოთეკები
აღმოსავლეთი ტაილანდი

200px|thumb|upright|right|ჩრდილოეთი ტაილანდის რუკა შესაბამისად ექვსი რეგიონის დაჯგუფების სისტემით

**აღმოსავლეთი ტაილანდი** () — რეგიონი ტაილანდში. აღმოსავლეთით ესაზღვრება კამბოჯა და დასავლეთით ცენტრალური ტაილანდი.

## გეოგრაფია 
რეგიონის რელიეფი ხასიათდება მოკლე მთიანი ქედებით, რომელსაც ენაცვლება პატარა აუზების მდინარეები, რომლებიც მიედინება ტაილანდის ყურეში.

აღმოსავლეთ სანაპიროზე ტაილანდს აქვს რამდენიმე კუნძული: კო-სიჩანგი, კო-ლანი, კო-სამეთი და კო-ჩანგი.

## ეკონომიკა 
ბოსტნეულის გაზრდა და მოვლა, ძირითადი კომპონენტია რეგიონში სოფლის მეურნეობის. ასევე მნიშვნელოვან როლს ეკონომიკაში თამაშობს ტურიზმი.

## ადმინისტრაციული დაყოფა 
აღმოსავლეთ ტაილანდის რეგიონი იყოფა 7 პროვინციად.

## სქოლიო
კატეგორია:ტაილანდის რეგიონები
არსენი იაცენიუკი

**არსენი იაცენიუკი** (; დ. 22 მაისი, 1974, ჩერნოვცი, უკრაინა) — უკრაინის სახელმწიფო და პოლიტიკური მოღვაწე. უკრაინის პრემიერ-მინისტრი 2014 წლის 27 თებერვლიდან 2016 წლის 14 აპრილამდე. 2005-2006 წლებში იყო უკრაინის ეკონომიკის მინისტრი. 2007 წელს იკავებდა უკრაინის საგარეო საქმეთა მინისტრის თანამდებობას. 2007-2008 წლებში – უკრაინის უმაღლესი რადის თავმჯდომარე.

## რესურსები ინტერნეტში 
* არსენი იაცენიუკის პარტიის «სახალხო ფრონტის» ოფიციალური საიტი 
* ოფიციალური საიტი
* 
* ენციკლოპედია „ბრიტანიკა“

კატეგორია:უკრაინის პრემიერ-მინისტრები
კატეგორია:დაბადებული 1974
კატეგორია:დაბადებული 22 მაისი
კატეგორია:ცოცხალი ადამიანები
სრედნა-გორა

**სრედნა-გორა**, **ანტიბალკანები** () — ქედი ცენტრალურ ბულგარეთში, იმიერბალკანების ქვაბულებსა და ზემო თრაკიის დაბლობს შორის. გადაჭიმულია 285 კმ-ზე, მაქსიმალური სიგანე 50 კმ. უმაღლესი წერტილია გოლიამ-ბოგდანი (1604 მ). ქედი იყოფა სამ: დასავლეთ, ცენტრალურ და აღმოსავლეთ ნაწილად. აგებულია კრისტალური ქანებით, ქვიშაქვებით და კირქვებით. აქვს ბრტყელი მწვერვალები. სამხრეთი კალთები შედარებით დამრეცია, ჩრდილოეთი კალთები ციცაბო. არის სპილენძის მადანი, მინერალური წყლები, კურორტები. ბალნეოლოგიური კურორტებიდან აღსანიშნავია: ჰისარია, პაველ-ბანია, სტარა-ზაგორა. კალთები შემოსილია მუხნარითა და წიფლნარით.

## რესურსები ინტერნეტში
კატეგორია:ბულგარეთის ქედები
ლონტრა (მინას-ჟერაისი)

**ლონტრა** () — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ მონტის-კლარუსის შემადგენლობაში.

2010 წლის მონაცემებით, მოსახლეობა 8 397 ადამიანს შეადგენდა, მოსახლეობის სიმჭიდროვე 32.44 კმ²-ზე. ფართობი 258 874 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
სამხრეთი ტაილანდი

220px|thumb|right|ჩრდილოეთი ტაილანდის რუკა შესაბამისად ექვსი რეგიონის დაჯგუფების სისტემით

**სამხრეთი ტაილანდი** () — რეგიონი ტაილანდში. დაკავშირებულია ცენტრალურ ტაილანდს ვიწრო კრას ყელით.

## გეოგრაფია 
200px|thumb|left|კაოსოკის ეროვნული პარკი
200px|thumb|left|დასავლეთი სანაპირო

სამხრეთი ტაილანდი მდებარეობს მალაკის ნახევარკუნძულზე და მოიცავს 70713 კმ² ფართობს. ყველაზე ვიწრო ნაწილი ნახევარკუნძულის არის კრას ყელი, რომელზეც გადის სამხრეთ ტაილანდის საზღვარი ჩრდილოეთიდან. დასავლეთ სანაპიროზე დომინირებს ციცაბო ბანკები, ხოლო აღმოსავლეთ ნაწილში ვაკეები და მდინარის ხეობები. უდიდესი მდინარეა - ტაპი სურატ-ტჰანის პროვინციაში,  სადაც აუზი 8000 კმ²-ია, ასე, რომ აუზს უკავია სამხრეთ ტაილანდის დაახლოებით 10%-იანი ფართობი. რეგიონში ასევე მიედინება მდინარეები: პატანი, საბური, კრაბი და ტრანგი. ყველაზე დიდი ტბაა - თალელუანგი, რომლის ფართობია 1040 კმ². გარდა ამისა, არსებობს ჯიაო ლანის წყალსაცავი, ფართობით 165 კმ². არსებობს ასევე ეროვნული პარკი ხაოსოკი, რომელიც მდებარეობს პროვინცია სურატ-ტჰანიში.

უმაღლესი წერტილია — მთა ხაო-ლანგი, რომლის სიმაღლეა 1815 მეტრი ზღვის დონიდან. მდებარეობს ნაკჰონსიტჰამარატის პროვინციაში. ფხუკეტის კუნძულიდან გადაჭიმულია მთათა სისტემა ფხუკეტი ფხუკეტის პროვინციის ცენტრამდე. მალაიზიასთან საზღვარზე  იწყება ტიტივანგსას მთიანი ქედი.

ბოლო გამყინვარების პერიოდის შემდეგ, აქ წარმოიქმნა ისეთი კუნძულები, როგორიცაა: ფხი-ფხი და ფხანგნგაბეი.

## ადმინისტრაციული დაყოფა 
### პროვინციები 
220px|thumb|right|სამხრეთი ტაილანდის პროვინციები

სამხრეთი ტაილანდი შედგება 14 პროვინციისგან.

### დიდი ქალაქები 
## ტრანსპორტი 
სამხრეთი ტაილანდი უკავშირდება ბანგკოკს სარკინიგზო და საავტომობილო გზებით. საზოგადოებრივი ტრანსპორტის პრობლემა მოგვარდა აქ მხოლოდ რამდენიმე ათეული წლის წინ.

### აეროპორტები 
[thumb|220px|[კოსამუის აეროპორტი]]
[thumb|220px|[კოსამუის აეროპორტის ასაფრენი ბილიკი]]

რეგიონში 5 საერთაშორისო და 6 ადგილობრივი აეროპორტია.

* ფუკეტის აეროპორტი (საერთაშორისო)
* ჰათ-იაის აეროპორტი  (საერთაშორისო)
* კრაბის აეროპორტი (საერთაშორისო)
* სურატ-ტჰანის აეროპორტი (საერთაშორისო)
* სამუის აეროპორტი (საერთაშორისო)
* ნაკჰონსიტჰამარატის აეროპორტი
* ტრანგის აეროპორტი
* ნარატჰივატის აეროპორტი
* ჩუმფხონის აეროპორტი
* რანონგის აეროპორტი
* პატანის აეროპორტი

## სქოლიო
კატეგორია:ტაილანდის რეგიონები
საბჭოთა კავშირის საფეხბურთო ჩემპიონატი 1968

**საბჭოთა კავშირის საფეხბურთო ჩემპიონატი 1968** — საბჭოთა კავშირის საფეხბურთო ჩემპიონატის 30-ე გათამაშება. გამარჯვებული გახდა კიევის „დინამო“, მეორე ადგილზე გავიდა მოსკოვის „სპარტაკი“, მესამეზე – მოსკოვის „ტორპედო“. დაიწყო 28 მარტს და დასრულდა 17 ნოემბერს.

## შედეგები 
### კლასი „А“, პირველი ჯგუფი: ცხრილი 
## ჩემპიონი 
## რესურსები ინტერნეტში 
* The Rec.Sport.Soccer Statistics Foundation.

1968
კატეგორია:1968 წელი ფეხბურთში
ისანი (მრავალმნიშვნელოვანი)

**ისანი** შეიძლება აღნიშნავდეს:

* ისანი — ისტორიული უბანი თბილისში, საქართველო.
* ისანი — თბილისის მეტროპოლიტენის ახმეტელი-ვარკეთილის ხაზის ერთ-ერთი სადგური.
* ისანის რეგიონი — რეგიონი ტაილანდის ჩრდილო-აღმოსავლეთში.
ეკათატი

**ეკათატი** (, ასევე სურიამარინი, สมเด็จพระเจ้าอยู่หัวพระที่นั่งสุริยามรินทร์, და ბორომარაჩა V) — აიუთაიის სამეფოს უკანასკნელი მეფე. მის დროს ბირმელებმა აიუთაია დაიპყრეს. თავად მეფე კი დაიღუპა დაპყრობიდან ძალიან მალე.

## ბიოგრაფია 
დაბადებისას მიიღო სახელი ანურაკ მონტრი.  1756 წელს ტახტის მემკვიდრე უფლისწული უპარაჩა თამათიბეტი გარდაიცვალა. ტახტის მემკვიდრეობისათვის ორი უფლისწული განიხილებოდა ანურაკი და მისი უმცროსი ძმა. მეფე ბორომაკოტი ანურაკს სახელმწიფოს მმართველად ვერ ნიშნავდა. ისტორიკოსები მას არასერიოზულ და უგუნურ ადამიანად ახასიათებენ. ამის გამო მეფე ბორომაკოტმა უმცროსი შვილი დანიშნა ტახტის მემკვიდრედ. 1758 წელს მეფის გარდაცვალების შემდეგ მან კიდეც დაიკავა ტახტი უთუმფონის (ბორომარაჩა IV) სახელწოდებით. მისი კანდიდატურა არ მოსწონდა მმართველ ელიტას, ამან დაპირისპირება გამოწვია მმართველ წრეებში, რის გამოც რამდენიმე თვეში უთუმფონი გადადგა და მნასტერში წავიდა, ხოლო ანურაკი სურიამარინის სახელით გახდა მეფე. 

1759 წელს სიამის სახელმწიფოს თავს დაესხნენ ბირმელები. ამავე წელს მათ იერიში მიიტანეს დედაქალაქ აიუთაიაზე. მეფემ დახმარებისათვის მონასტერში წასულ ძმას მიმართა. გადამწყვეტი ბრძოლის დროს ბირმის მეფე ალაუნპაია სასიკვდილოდ დაიჭრა, ბირმის არმიამ ალყა მოხსნა და უკან გაბრუნდა. 

1765 წელს ბირმელებმა ფართომასშტაბიანი შეტევა წამოიწყეს. აიუთაიის სამეფოს ერთდროულად დაესხნენ თავს ჩრდილოეთიდან და სამხრეთიდან. 1767 წელს ქალაქი აიუთაია დაეცა და სამეფომ  არსებობა შეწყვიტა. მეფის ბედი ზუსტად არაა ცნობილი. ზოგიერთი წყაროს მიხედვით მეფემ შეძლო ალყის გარღვევა, მეორე ვერსიით კი დაიღუპა ქალაქის განადგურების დროს. 

## ლიტერატურა
* David K. Wyatt: *Thailand A Short History*. Silkworm Books, Chiang Mai 1984, ISBN 974-7047-44-6
* Richard D. Cushman (David K. Wyatt Ed.): *The Royal Chronicles Of Ayutthaya*. The Siam Society, Bangkok 2000, ISBN 974-8298-48-5
* B.J. Terwiel: *Thailand’s Political History. From the Fall of Ayutthaya to Recent Times.* River Books, Bangkok 2005, ISBN 974-9863-08-9

კატეგორია:ტაილანდის მეფეები
კატეგორია:გარდაცვლილი 1767
კატეგორია:დაბადების წელი უცნობია
ცაგერკერი

**ცაგერკერი**, **ცაგარკერი** — უღელტეხილი საქართველოში, აფხაზეთის ავტონომიურ რესპუბლიკაში, სოხუმის მუნიციპალიტეტში. მდებარეობს აფხაზეთის კავკასიონის მთავარ ქედზე. სიმაღლე 2270 მეტრი. აგებულია პალეოზოური გრანიტოიდებით. ცაგერკერის მიდამოები შემოსილია სუბალპური მდელოს ბალახეულით. უღელტეხილი ერთმანეთთან აკავშირებს მდინარეების ბზიფისა და დიდი ლაბის ხეობებს.

## ლიტერატურა
კატეგორია:აფხაზეთის ავტონომიური რესპუბლიკის უღელტეხილები
კატეგორია:აფხაზეთის კავკასიონის უღელტეხილები
ხოსეპ სამიტიერი

**ხოსეპ სამიტიერ ვივალტა** (დ. 2 თებერვალი, 1902, ბარსელონა, ესპანეთი — გ. 4 მაისი, 1972, ბარსელონა, ესპანეთი) — ესპანელი ფეხბურთელი, მწვრთნელი და სკაუტი. კარიერის მანძილზე თამაშობდა შემდეგ კლუბებში: „ბარსელონა“, „რეალი“, „ნიცა“. მწვრთნელის რანგში მუშაობდა „მადრიდის ატლეტიკოში“, „ნიცასა“ და „ბარსელონაში“.

„ბარსელონაში“ თამაშისას მან 333 გოლის გატანა მოახერხა. ის კლუბის ისტორიაში საუკეთესო ბომბარდირებს შორის მესამეა პაულინო ალკანტარასა (369 გოლი) და ლიონელ მესის (436 გოლი) შემდეგ. ის ნახევარმცველის პოზიციაზე თამაშობდა. მისი სტილიდან გამომდინარე ფანებმა სამიტიერს ჯადოქარი (El Mag) შეარქვეს. სკაუტის რანგში ხოსეპ სამიტიერი „ბარსელონას“ ლადისლავ კუბალას შეძენაში დაეხმარა. ასევე მონაწილეობდა ალფრედო დი სტეფანოსთან მოლაპარაკებებში, თუმცა თითქმის გადაწყვეტილი ტრანსფერი ჩაიშალა და არგენტინელი ლეგენდა „მადრიდის რეალში“ ჩაირიცხა, სადაც თავად სამიტიერი მოგვიანებით სკაუტად მუშაობდა.

## ტიტულები
### ფეხბურთელი
**ბარსელონა**
* ლა ლიგა (1): 1928-1929
* კოპა დელ რეი (5): 1919-1920; 1921-1922; 1924-1925; 1925-1926; 1927-1928
* კატალონიის ჩემპიონატი (12): 1918-1919; 1919–1920; 1920–1921; 1921–1922; 1923–1924; 1924–1925; 1925–1926; 1926–1927; 1927–1928; 1929–1930; 1930–1931; 1931–1932
**რეალი**
* ლა ლიგა (1): 1932-1933
* ესპანეთის თასი (1): 1933-1934
**ესპანეთის ნაკრები**
* ოლიპიური ვერცხლის მედალი (1): 1920

### მწვრთნელი
**ბარსელონა**
* ლა ლიგა (1): 1944-1945
* ესპანეთის სუპერთასი (1): 1945
კატეგორია:დაბადებული  2 თებერვალი
კატეგორია:დაბადებული 1902
კატეგორია:გარდაცვლილი 4 მაისი
კატეგორია:გარდაცვლილი 1972
კატეგორია:ესპანელი ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ბარსელონის ფეხბურთელები
კატეგორია:მადრიდის რეალის ფეხბურთელები
რანონგის პროვინცია

**რანონგის პროვინცია** () — პროვინცია სამხრეთ ტაილანდში, ანდამანის ზღვის დასავლეთ სანაპიროზე. რანონგის პროვინცია ტაილანდის 76 პროვინციას შორის ყველაზე ნაკლებად დასახლებულია — მოსახლეობის მიხედვით, იგი 76-ე ადგილს იკავებს. აღმოსავლეთით მას ჩუმფონი, სამხრეთ-აღმოსავლეთით —  სურატ-თანი, სამხრეთ-დასავლეთით — ანდამანის ზღვა, ხოლო დასავლეთით — კაუსაუნგი, ტანინსაი და მიანმარი ესაზღვრება.

## გეოგრაფია
რანონგის პროვინცია მდინარე კრის ყელზე მდებარეობს, რითაც ტაილანდი მალაის ნახევარკუნძულს უკავშირდება, ფუკეტის ქედის დასავლეთით. რანონგის პროვინცია ტრატის პროვინციასთან ერთად ყველაზე ტენიან ადგილად ითვლება ტაილანდში, ვინაიდან, წვიმიანი სეზონი რვა თვის განმავლობაში გრძელდება. 

რანონგის პროვინცია ტაილანდის პროვინციებს შორის ყველაზე ნაკლებად არის დასახლებული, რადგან ტერიტორიის 80 % ტყეებითაა დაფარული და 67% მთიანია. 

## სიმბოლოები
რანონგის პროვინციის გერბზე გამოსახულია სასახლე მთაზე, იმის ნიშნად, რომ ტაილანდის მეფე ჩულალონგკორნი (რამა V) ერთხელ რატანა-რანგსანის სასახლეს ესტუმრა. გერბზე გამოსახულია ციფრი 5 – რამა V-ის სიმბოლოდ,  რატანა-რანგსანის სასახლე და ნივეშკირის მთა. 

პროვინციის სლოგანია: „კრის ყელი, მთის ბალახი, აკაჟუ, მინერალური წყლის ჩანჩქერი და რანონგის ჭეშმარიტი მარგალიტი“ („คอคอดกระหญ้าภูเขา, เม็ดมะม่วงหิมพานต์, สตรีมน้ำแร่มุกแท้และระนอง“)

პროვინციული ხეა ბანაბა, ხოლო პროვინციული ყვავილი — ჯადვარისებრნი.

## ეკონომიკა
გასულ წლებში, ინდუსტრიის ძირითადი სფერო კალის მოპოვება იყო, მაგრამ კალის მარაგი მაღაროებში ამოიწურა. ამჟამად, თევზაობა, თეთრი თიხის, რეზინის და აკაჟუს მოპოვება მრეწველობის მთავარ სფეროებს წარმოადგენენ.

## ადმინისტრაციული დაყოფა
რანონგის პროვინცია დაყოფილია ხუთ რაიონად (ამფოე), რაიონები კი 30 ქვე-რაიონად (ტამბონი) და 167 სოფლად (მუბანი) იყოფა:

## რესურსები ინტერნეტში
* Province page from the Tourist Authority of Thailand 
* Official website 
* Website of Kiwi Orchid containing a Ranong travel guide 
* Ranong provincial map, coat of arms and postal stamp

## სქოლიო
კატეგორია:ტაილანდის პროვინციები
ჩიანგმაის პროვინცია

**ჩიანგმაის პროვინცია** () — ტაილანდის  77 პროვინციიდან ერთ-ერთი, მდებარეობს ქვეყნის ჩრდილოეთში. სიდიდით ქვეყნის მეორე პროვინცია. პროვინციას არ გააჩნია გასავალი ზღვაზე, ესაზღვრება პროვინციებს: ჩიანგრაის, ლამპანგის, ლამფუნის, ტაკის და მეჰონგსონის, ასევე მიანმარს. ჩიანგმაის პროვინციის ადმინისტრაციული ცენტრი ქვეყნის დედაქალაქიდან 685 კმ-ით ჩრდილოეთით მდებარეობს.

## ადმინისტრაციული დაყოფა 
220px|thumb|left|ჩიანგმაის რაიონები

ჩიანგმაის პროვინცია დაყოფილია 25 რაიონად (*ამფოე*), რომლებიც, თავის მხრივ, შედგება 204 ქვეზონისგან (*ტამბონი*) და 1,915 სოფლისგან (*მუბანი*)

## ტურიზმი 
ჩიანგმაის პროვინცია არის ჩრდილოეთის ტურისტული კერა და ტაილანდის ერთ-ერთი ყველაზე მნიშვნელოვანი ტურისტული რეგიონი. იგი ითვლება ერთ-ერთ ყველაზე სანახაობით მდიდარ პროვინციად ქვეყანაში: მთებით, ხეობებით, ფლორისა და ფაუნის სიმდიდრით.

## ტრანსპორტი 
left|250px|thumb|ჩიანგმაის პროვინციის რკინიგზის სადგური

[left|thumb|250x250px|[ჩიანგმაის საერთაშორისო აეროპორტი]]

* ჩიანგმაის პროვინციაში არსებობს 11 გზატკეცილი.
* ჩიანგმაი არის ჩრდილოეთის მარშრუტის ჩრდილოეთი ტერმინალი.
* ჩიანგმაის საერთაშორისო აეროპორტი (CNX) არის ერთ-ერთი იმ შვიდი ტაილანდური საერთაშორისო აეროპორტებიდან, რომელიც არის საჯარო კომპანია (AOT). ჩიანგმაის საერთაშორისო აეროპორტი არის ძირითადი კარიბჭე ჩრდილოეთ ტაილანდის, მას უკავია მნიშვნელოვანი როლი მოგზაურობასა და ტურიზმში მთელი ჩრდილოეთის რეგიონში. დღეს, 14 ავიაკომპანია ემსახურება აეროპორტს, 3,000,000-ზე მეტი მგზავრით, 15 000 რეისებით და 16 000 ტონა ტვირთით ყოველწლიურად.

## დაძმობილებული ქალაქები 
* პუსანი, სამხრეთი კორეა (2009)
* ჰუე, ვიეტნამი (2009)
* კენგტუნგი, მიანმარი (2013)
* პნომპენი, კამბოჯა (2009)
* ფხენიანი, ჩრდილოეთი კორეა (2009)
* შანხაი, ჩინეთი (2000)
* ჯოკიაკარტა, ინდონეზია  (2007)

## გალერეა 

ფაილი:chiangmai view.jpg|ჩიანგმაი
ფაილი:bathingelephants.jpg|სპილოების აბაზანა
ფაილი:Amphoe omkoi lahu people.jpg|ხალხი მთაზე (ჩიანგმაი)
ფაილი:Waroros Market, Chiang Mai.jpg|*Warorot* მარკეტი, ჩიანგმაის ცენტრი
ფაილი:Mae chaem river.jpg|მდინარე ჩიანგმაიში
ფაილი:Rice fields Chiang Mai.jpg|ბრინჯის ყანები, ჩიანგმაის პროვინცია
ფაილი:Chiang Mai province pine forest.jpg|ტყე ჩიანგმაის პროვინციაში
ფაილი:Songkran_012.jpg|გზა ჩიანგმაიში სავსეა მანქანებით წყლის ფესტივალი დროს
ფაილი:Handicrafts_in_Chiang_Mai.JPG|ხეზეჭრა
ფაილი:Naphamethinidon,_Naphaphonphumisiri_near_summit_of_Doi_Inthanon.jpg|დოი-ინტანონის ეროვნული პარკი

## რესურსები ინტერნეტში
*Chiang Mai Creative City Page 
*Website of Chiang Mai provincial administration
*Website of Chiang Mai Provincial Administration Organization 

## სქოლიო
კატეგორია:ტაილანდის პროვინციები
კატეგორია:ჩიანგმაის პროვინცია
დასავლეთი ტაილანდი

thumb|right|178px|დასავლეთი ტაილანდის რუკა შესაბამისად ექვსი რეგიონის დაჯგუფების სისტემით

**დასავლეთი ტაილანდი** () — რეგიონი ტაილანდში. დასავლეთში  ესაზღვრება მიანმარს, ხოლო აღმოსავლეთში ცენტრალურ ტაილანდს.

thumb|left|178px|დასავლეთი ტაილანდის რუკა შესაბამისად ოთხი რეგიონის დაჯგუფების სისტემით

## გეოგრაფია 
დასავლეთ ტაილანდის რელიეფი ხასიათდება მაღალი მთებით და ღრმა მდინარის ხეობებით. რეგიონი მდიდარია ტყიანი ტერიტორიებით.  წყალი და მინერალები ასევე მნიშვნელოვანი ბუნებრივი რესურსებია: აქ აშენდა მრავალი ჯებირები და სამთო მრეწველობა მნიშვნელოვანი ინდუსტრიის დარგია რეგიონში.

## ადმინისტრაციული დაყოფა 
დასაცლეთ ტაილანდის რეგიონში შედის 5 პროვინცია.

## სქოლიო
კატეგორია:ტაილანდის რეგიონები
დმანისის მეორე საჯარო სკოლა

**ქ.დმანისის მეორე საჯარო სკოლა** — რუსულენოვანი საჯარო სკოლა ქალაქ დმანისში. დაარსდა 1932 წელს ეთნიკურად რუსების (*დუხობორების*) მიერ.

## ისტორია 
1839 წელს გამოვიდა რუსეთის იმპერიის მთავრობის განკარგულება რუსი სექტანტების კავკასიაში გადმოსახლების შესახებ. ვინც წინაგამართულ სასამართლოზე უარს იტყოდა და არ დაბრუნდებოდა მართლმადიდებლობას, ვალდებული იყო საცხოვრებლად წასულიყო კავკასიაში. ამ სასჯელით 1841-1845 წლებში ჯავახეთში ჩამოსახლდა 497 ოჯახი, მათგან 1844 წელს ერთი ნაწილი ქალაქ დმანისსა და დმანისის მუნიციპალიტეტის სოფელ ვაკეში დასახლდა.

დმანისის რუსულენოვანი სკოლა დმანისის მუნიციპალიტეტის ერთ-ერთი პირველი სკოლაა. 1990-იან წლებამდე სკოლა რჩებოდა დმანისის პირველ საჯარო სკოლად, ხოლო 1990-იან წლებში იგი გადაკეთდა ქართულენოვან სკოლად. ამის შემდეგ რუსულენოვანი სკოლა განთავსდა დმანისის ყოფილ აზერბაიჯანულენოვან სკოლის შენობაში და მიეცა მეორე საჯარო სკოლის სტატუსი. 2010 წელს სკოლას კაპიტალური რემონტი ჩაუტარდა ჰეიდარ ალიევის ფონდის ფინანსური მხარდაჭერით. აღსანიშნავია ისიც, რომ სკოლის მოსწავლეთა უმრავლესობა ეთნიკურად აზერბაიჯანელია.

წლების განმავლობაში ამ სკოლის მოსწავლეები იყვნენ: აზერბაიჯანის მთავარი პროკურორი ზაქირ კარალოვი, დმანისის მუნიციპალიტეტის მაჟორიტარი დეპუტატი კახაბერ ოქრიაშვილი და დმანისის საკრებულოს ყოფილი თავმჯდომარე ლერი ბერუაშვილი, რომელიც აგრეთვე ამავე სკოლის დირექტორი იყო 2007-2014 წლებში.

## გალერეა 

ფაილი:DmanisiN2school1.jpg|მეორე სართული.კორიდორი
ფაილი:DmanisiN2school2.jpg|მეორე სართული.კორიდორი
ფაილი:DmanisiN2school3.jpg|მეორე სართული.კორიდორი
ფაილი:DmanisiN2school4.jpg|პირველი სართული,შიდა ეზო შადრევნით
ფაილი:DmanisiN2school5.jpg|პირველი სართული,შიდა ეზო
ფაილი:DmanisiN2school6.jpg|სკოლის კიბე,მეორე სართული

## სქოლიო
კატეგორია:დმანისის მუნიციპალიტეტის სკოლები
ტიტუს ლარციუს ფლავიუსი

**ტიტუს ლარციუს ფლავიუსი** ან **რუფუსი** (ლათ. *Titus Lartius Flavus (Rufus)*) — რომაელი პოლიტიკოსი და სამხედრო მოღვაწე, რომელიც ორჯერ აირჩიეს რომის კონსულის თანამდებობაზე. პირველად ძვ. წ. 501 წელს, აირჩიეს პოსტუმუს კომინიუს აურუნკუსთან ერთად, მეორედ ძვ. წ. 498 წელს, მისი თანაკონსული იყო კვინტუს კლოელიუს სიკულუსი. ძვ. წ. 501 წელს კონსულის თანამდებობაზე ყოფნისას ტიტუსი რომის დიქტატორის თანამდებობაზე აირჩიეს, ამით ტიტუსი რომის ისტორიაში პირველი დიქტატორი გახდა.

## რესურსები ინტერნეტში 
* რომის კონსულების სია
* რომის რესპუბლიკი კონსულები
* რომის კონსულები და მათი მმართველობა 
* რომის რესპუბლიკი კონსულების ჩამონათვალი

კატეგორია:რომის რესპუბლიკის კონსულები
კატეგორია:ძვ. წ. VI საუკუნის რომაელები
კატეგორია:ძვ. წ. V საუკუნის რომაელები
ჩიანგრაის პროვინცია

**ჩიანგრაის პროვინცია** () — ტაილანდის 77 პროვინციიდან ერთ-ერთია და ესაზღვრება პროვინციებს: ჩიანგმაის, ფაიაუს და ლამპანგის, ასევე მიანმარს და ლაოსს ჩრდილოეთში.

## გეოგრაფია 
პროვინციის საშუალო სიმაღლე 580 მეტრია. პროვინციის ჩრდილოეთი ნაწილია ე.წ. „ოქროს სამკუთხედი*“*, სადაც ესაზღვრება ტაილანდი ლაოსს და ბირმას. ეს იმ ტერიტორიის ფართობია, რომელიც ადრე ეწეოდა სასოფლო-სამეურნეო წარმოებას: ყავის, ანანასის, ქოქოსის და ბანანის. პლანტაციებზე მუშაობა იყო სახიფათო, რადგან ნარკოტრეფიკის საზღვრები ზუსტად ამ ტერიტორიებზე გადიოდა.

## კლიმატი 
პროვინციაში კლიმატი უფრო მკაცრია, ვიდრე დანარჩენ ქვეყანაში. მთიან რაიონებში, ზამთარში შეიძლება (თუმცა იშვიათად) ყინვები.

## ადმინისტრაციული დაყოფა 
200px|thumb|left|ჩიანგრაის პროვინციები

ჩიანგრაის პროვინცია დაყოფილია 18 რაიონად (*ამფხე*), რომლებიც, თავის მხრივ, შედგება 124 ქვეზონისგან (*ტამბონ*) და 1,751 სოფლისგან (*მუბანი*)

## გალერეა 

ფაილი:Chiang Rai International Airport.jpg|ჩიანგრაის საერთაშორისო აეროპორტი
ფაილი:Golden Triangel at Amphoe Chiang Saen.jpg
ფაილი:Mae Sai Pass in Chiang Rai.jpg
ფაილი:Svítání_nad_Mekongem,_pohled_z_Čiang_Khongu_po_proudu_řeky.jpg
Elephants, Kok River, Chiang Rai, Thailand.jpg
Elephant, Kok River, Chiang Rai, Thailand.jpg
Elephants, Kok River, Thailand.jpg
Chiang Saen, Mekong River, Thailand.jpg

## რესურსები ინტერნეტში
*Detailed guide by Joel John Barlow 
*Provincial Website  
*Chiang Rai page from the Tourist Authority of Thailand 
*Golden Jubilee Network province guide 
*The Switzerland of Thailand - Doi Tung 
*English News Chiang Rai Province

## სქოლიო
კატეგორია:ტაილანდის პროვინციები
კატეგორია:ჩიანგრაის პროვინცია
ნანი (ქალაქი)

**ნანი** () — ქალაქი ტაილანდის ჩრდილოეთში, ნანის პროვინციის ადმინისტრაციული ცენტრი.

## გეოგრაფია 
ქალაქი მდებარეობს ლაოსის საზღვართან ახლოს, მდინარე ნანის მარჯვენა ნაპირზე, დედაქალაქ ბანგკოკიდან 668 კმ ჩრდილოეთით.

## ისტორია 
XVI საუკუნემდე იყო პატარა სამეფოს ნაწილი, რომელსაც არ ჰქონდა საგარეო ურთიერთობები. მოგვიანებით გახდა ლანსანგის ტერიტორიის ნაწილი, რომელიც იყო გადაჭიმული დღევანდელი ლაოსისა და ტაილანდის ტერიტორიაზე. XVI საუკუნის ბოლოსთვის ქალაქი შევიდა, როგორც ერთ-ერთი სამთავრო *ლანის* () სახელმწიფოს შემადგენლობაში. 1931 წლამდე ნანი მიმდებარე ტერიტორიებთან ერთად იყო *სიამის* ტერიტორიის ნაწილი, ხოლო შემდეგ გახდა ტაილანდის სახელმწიფოს ნაწილი.

## გალერეა 

ფაილი:Wat Phra That Khao Noi.jpg|*ბუდას* ქანდაკება
ფაილი:Peinture murale Wat Phumin, Nan.JPG|ფრესკები *ნანში*
ფაილი:Wat Phra That Chang Kham, Nan.jpg|*Wat Phra That Chang Kham*
ფაილი:Nan wat chang kham.jpg|მოოქროვილი სპილოს ქანდაკება *Wat Phra That Chang Kham*
ფაილი:Wat Phaya Wat 2014 g.jpg|*Wat Phaya Wat*

## სქოლიო
კატეგორია:ტაილანდის ქალაქები
ლამპანგის პროვინცია

**ლამპანგის პროვინცია** () — ტაილანდის 76 პროვინციიდან ერთ-ერთი, მდებარეობს ქვეყნის ჩრდილოეთში მდინარე ვანგის ხეობაში, ტაილანდის დედაქალაქიდან დაშორებულია 600 კმ-ით. ლამპანგის ძველი სახელწოდება *კჰელანგ ნახონი* იყო. მეზობელი პროვინციებია: ჩიანგრაი, ფაიაუ, ფრე, სუქოტაი, ტაკი, ლამფუნი და ჩიანგმაი.

განმასხვავებელი ლამპანგის პროვინციის ტაილანდის სხვა პროვინციებისგან არის ის ფაქტი, რომ ქალაქის ქუჩებში კვლავ გამოიყენება საცხენოსნო ტრანსპორტი.

## ეკონომიკა 
thumb|300x300px|left|ბრინჯის მოსავალი

ლამპანგის პროვინცია არის ცნობილი კერამიკული საქონლის წარმოებით და სამთო რესურსების მოპოვებით. არსებობს 200-ზე მეტი კერამიკული საქონლის წარმოების ქარხანა ქალაქ ლამპანგი და მის გარეუბნებში.

სამხრეთ-აღმოსავლეთ აზიის უდიდესი ქვანახშირის საბადო და ელექტროსადგური მდებარეობს მაემოს რაიონში *lignite*-ის სამთო ტერიტორიაზე. აქ მცენარეებს იყენებენ, როგორც საწვავს. უდიდესი ბეტონის ქარხანა ასევე მდებარეობს ლამპანგის ჩრდილოეთში, *lignite*-ის სამთო ტერიტორიაზე. სასოფლო-სამეურნეო პროდუქტებიდან, ამ პროვინციაში არის ცნობილი ბრინჯი და ანანასი.

## ისტორია 
thumb|center|250x250px|*Singha lanna*

VII საუკუნეში, ეს ტერიტორიები ეკუთვნოდა *ჰარიპუნჩა*ს სამეფოს. XI საუკუნეში, ეს ადგილები დაიკავა *ქხემერთა* იმპერია, ხოლო 1292 გახდა მეფე მენგრეის. მოგვიანებით, XVI საუკუნეში, ეს ადგილები ეკუთვნოდა მიანმარს. XVIII საუკუნეში ტერიტორიები თავიდან გადაეცა სიამს.

## ადმინისტრაციული დაყოფა 
200px|thumb|left|ლამპანგის რაიონები

ლამპანგის პროვინცია დაყოფილია 13 რაიონად (ამფხე), რომლებიც, თავის მხრივ, შედგება 100 ქვეზონისგან (ტამბონ) და 855 სოფლისგან (მუბანი).

## რესურსები ინტერნეტში
*პროვინციის გვერდი ტურისტებისთვის 
**Golden Jubilee Network* პროვინციის გიდი 
*ლამპანგის პროვინციის რუკა

## სქოლიო
კატეგორია:ტაილანდის პროვინციები
კატეგორია:ლამპანგის პროვინცია
პალმირის იმპერია

[მინიატიურა|პალმირის იმპერია [271 წლისთვის.]]
**პალმირის იმპერია** — სეპარატისტული სახელმწიფო, რომელიც მესამე საუკუნის კრიზისის პერიოდში, რომის იმპერიისაგან გამოყოფილ ტერიტორიებზე დაარსდა. იმპერია მოიცავდა რომის იმპერიის პროვინციებს: სირია-პალესტინას, ქვიან არაბეთს, ეგვიპტეს და მცირე აზიის დიდ ნაწილს.

სახელმწიფოს სათავეში იმპერატორი ვაბალატუსი ედგა, თუმცა რეალურად იმპერიას მისი დედა და რეგენტი დედოფალი ზენობია მართავდა. 270 წელს ზენობიამ მცირე დროში რომის აღმოსავლეთ ტერიტორიტების დიდი ნაწილი დაიპყრო და რომთან ურთიერთობების დალაგებას შეეცადა. 271 წელს ზენობია და მისი ვაჟი ვაბალატუსი პალმირის იმპერატორები გახდნენ, რის შემდეგაც ზენობიას რომის იმპერატორთან, ავრელიანესთან მოუწია დაპირისპირება. მათ შორის გამართულ ომში, ზენობია დამარცხდა, გამარჯვებულმა ავრელიანემ აჯანყებული ტერიტორიები კვლავ რომს შემოუერთა, ზენობია კი დაატყვევა. ერთი წლის შემდეგ პალმირელები კვლავ აჯანყდნენ. ავრელიანემ ეს აჯანყებაც ჩაახშო, ქალაქი პალმირა კი გაანადგურა.

## რესურსები ინტერნეტში 
* პალმირის იმპერია
* რომისა და პალმირის დაპირისპირება 
* ზენობია, არმოსავლეთის დედოფალი 
* ისლამისტური სახელმწიფო და პალმირის იმპერია 

კატეგორია:აზიის ყოფილი იმპერიები
კატეგორია:პალმირა
კატეგორია:სირიის ისტორია
კატეგორია:რომაული სირია
კატეგორია:ჰომსის მუჰაფაზის ისტორია
ბოლნური ჯვარი

100პქ|ბოლნური ჯვარი|მარცხნივ
[მინიატიურა|250პქ|V საუკუნის ცნობილი წარწერა და ბოლნური ჯვარი [ბოლნისის სიონის ფასადზე]]
[მინიატიურა|250პქ|ბოლნური ჯვრის გამოსახულება მცხეთის [ჯვარი (მცხეთა)|ჯვრის მონასტრის ტაძრის ფასადზე]]
**ბოლნური ჯვარი** — ქრისტიანული ჯვრის ნაირსახეობა, რომლის თანაბარი ზომის მკლავები ბოლოსკენ ფართოვდება. ხშირად წარმოდგენილია წრეში ჩახაზული ფორმით. საქართველოში მისი ყველაზე ადრეული და ამავე დროს ყველაზე ცნობილი გამოსახულება ბოლნისის სიონის ტაძრის ფასადზეა გამოსახული და V საუკუნით თარიღდება. სწორედ მას უკავშირდება ბოლნური ჯვრის სახელწოდებაც. სავარაუდოდ, ჯვრის ეს ფორმა იმპერატორ კონსტანტინე დიდს უნდა უკავშირდებოდეს. 

დღეს ბოლნური ჯვარი ერთ-ერთ ქართულ ეროვნულ სიმბოლოდ მიიჩნევა და გამოყენებულია ეროვნულ სიმბოლიკაში (მათ შორის, ბოლნისის მუნიციპალიტეტის გერბსა და დროშაზე). მისი მცირედ სახეცვლილი ფორმა კი საქართველოს ე. წ. ხუთჯვრიანი დროშის შემადგენელი ნაწილია. ბოლნური ჯვარი, როგორც სიმბოლო, წმინდა ნინოს ვაზის ჯვართან ერთად გამოიყენება საქართველოს მართლმადიდებელი ეკლესიის მიერაც.

## ლიტერატურა 
* Michael Tarchnišvili: *Geschichte der kirchlichen georgischen Literatur* (= *Studi e Testi.* 185, ZDB-ID 762276-4). Auf Grund des 1. Bandes der georgischen Literaturgeschichte von K. Kekelidze bearbeitet. Biblioteca Apostolica Vaticana, Città del Vaticano 1955.
* Elene Mačavariani: *Bolnisis sionis samšeneblo carcera.* Mec'niereba, T'bilisi 1985, (In georgischer Schrift. Zusammenfassung in russischer und französischer Sprache).
* Andreas Groß: *Missionare und Kolonisten. Die Basler und die Hermannsburger Mission in Georgien am Beispiel der Kolonie Katharinenfeld. 1818–1870* (= *Studien zur orientalischen Kirchengeschichte.* Bd. 6). Lit, Hamburg 1998, ISBN 3-8258-3728-9 (Zugleich: Marburg, Universität, Dissertation, 1998).
* Roger Rosen: *Georgia. A sovereign country of the Caucasus.* Photography by Jeffrey Jay Foxx. Odyssey Publications, Hong Kong 1999, ISBN 962-217-502-3.

## რესურსები ინტერნეტში 
* 

კატეგორია:ჯვრის სიმბოლოები
კატეგორია:საქართველოს ეროვნული სიმბოლოები
კატეგორია:საქართველოს მართლმადიდებელი ეკლესია
საემიგრაციო კრიზისი ევროპაში

[thumb|თავშესაფრის მაძიებელთა სტატისტიკა [ევროპის კავშირი|ევროპის კავშირში, 2015 წლის მონაცემები.]]
[alt=A small boat in water, with land on the horizon behind. Many people are on its outside in orange life jackets, some carrying inner tubes as well. A few are in the water swimming toward the camera. In the foreground a man in a red and back wetsuit has his hand out to them.|right|thumb|სირიელი და ერაყელი მიგრანტების მიღება თურქეთიდან საბერძნეთის კუნძულ [ლესბოსი|ლესბოსზე.]]
**საემიგრაციო კრიზისი ევროპაში** ან **ლტოლვილთა კრიზისი ევროპაში** — ტერმინი, რომლითაც აღნიშნავენ, 2015 წელს, ევროკავშირში ლტოლვითა და ემიგრანტთა რაოდენობის გაზრდას. ემიგრანტების უმრავლესობა, რომლებიც თავშესაფრის უფლებას ითხოვდნენ, ევროპაში ხმელთაშუა ზღვიდან ან სამხრეთ ევროპის გავლით, სამხრეთ და დასავალეთ აზიის, აფრიკის, და დასავლეთ ბალკანეთის რეგიონებიდან ჩამოდიოდნენ. გაეროს ლტოლვითა უმაღლესი კომისარიატის მიხედვით, 2015 წლისთვის, დაახლოებით მილიონ ლტოლვილთაგან, რომელთაც გადალახეს ხმელთაშუა ზღვა: (49%) სირიელს, (21%) ავღანელს და (8%) ერაყელს შეადგენდა. (58%) ლტოლვითაგან იყო კაცი, (17%) ქალი და (25%) ბავშვები. ფრაზა „საემიგრაციო კრიზისი ევროპაში“ და „ლტოლვილთა კრიზისი ევროპაში“ ფართოდ გამოიყენებოდა 2015 წლის აპრილში, როდესაც 5 კატარღა, რომელიც 2 000 მიგრანტს ითვლიდა, ხმელთაშუა ზღვაში ჩაიძირა, დაღუპულთა რაოდენობა 1 200 კაცს ითვლიდა.

გემთ-ჩაძირვები ხმელთაშუა ზღვაში მსოფლიოში არსებულმა კონფლიკტებმა და ლტოლვითა კრიზისმა გამოიწვია, რამაც გაზარდა იძულებით გადაადგილებულ პირთა რაოდენობა, 2014 წლის დასასრულისთვის იძლებით გადაადგილებულ პირთა რაოდენობამ 60 მილიონს მიაღწია, რაც მეორე მსოლფიო ომის შემდეგ, უდიდეს ზღვარს წარმოადგენდა. ამის ფონზე იტალიაში, 2014 წლისთვის, ხმელთაშუა ზღვით უკანონოდ გადმოლახულ ლტოლვილთა რაოდენობამ იმატა. 2015 წლის, პირველ ექვს თვეში, საბერძნეთმა გადაუსწრო იტალიას, როგორც აღმოსავლეთ ევროპაში ჩამომსვლელთა ერთ-ერთი პირველი კერა, საიდანაც ბალკანეთის გავლით ჩრდილოეთ ევროპაში გადადიოდნენ, ძირითადად გერმანიაში და შვედეთში. 2015 წლის აპრილიდან, ევროსაბჭო მიგრანტების უკანონოდ გადმოლახვის აღსაკვეთად  ხმელთაშუა ზღვაში სასაზღვრო პატრულს აფინანსებდა. ცალკეულმა ქვეყნებმა კი გაამკაცრეს სასაზღვრო კონტროლი შენგენის ზონის ქვეყნებისთვის, რამაც გამოიწვია დაპირისპირება ქვეყნებს რომელთა სურდათ მიგრანტებისთვის თავშესაფრის მიცემა და მათ მოწინააღმდეგეებს შორის.

ევროსტატის მიხედვით, 2014 წლისთვის ევროკავშირის ქვეყნებმა მიიღეს 626 000 თავშესაფრის მაძიებელი, მაქსიმალური რაოდენობა 1992 წლის შემდეგ, როდესაც თავშესაფრის მაძიებელთა რაოდენობა 672 000 შეადგენდა, 185 000 თავშესაფრის მაძიებელს კი დაცვითი სტატუსი მიენიჭა. 2015 წლისთვის თავშესაფრის მაძიებელთა რაოდენობა გაორმაგდა და მათმა რიცხვმა 1 221 855 შეადგინა. ოთხმა ქვეყანამ – გერმანიამ, შვედეთმა, იტალიამ და საფრანგეთმა – მიიღო ორი მესამედი თავშესაფრის მაძიებელი და ასევე 2014 წლისთვის, ორ მესამედს მიანიჭეს დაცვითი სტატუსი; ხოლო შვედეთი, უნგრეთი და ავსტრია კი იყო მთავარი მიმღები ევროკავშირის ქვეყნები, ერთ სრულ მოსახლეზე.

## სქოლიო
კატეგორია:მიგრაცია
კატეგორია:ევროპის კავშირი
მღვიძარეთას მონასტერი

**მღვიძარეთას მონასტერი** — ქრისტიანული მონასტერი შავი ზღვის პირზე, დაფუძნებული აბბა ალექსანდრეს მიერ.

20 წელი განაგებდა ღირსი ალექსანდრე ევფრატის სანაპიროზე მდებარე მის მიერ დაარსებულ პირველ სავანეს. შემდეგ თავის მოწაფეს, გამოცდილ ბერს – ტროფიმეს გადააბარა წინამძღვრობა, თვით კი სპარსეთის მოსაზღვრე ქალაქები მოიარა სახარების ქადაგებით. ასე ჩააღწია ბიზანტიის დედაქალაქ კონსტანტინოპოლამდე, სადაც კიდევ ერთი მონასტერი დააარსა მისთვის მეტად საყვარელი „მღვიძარეთა“ ტიპიკონით.

„ქართლის ცხოვრების“ მიხედვით, მიქაელ მთავარეპისკოპოსი, რომელმაც ფიზიკური შეურაცხყოფა მიაყენა ვახტანგ გორგასალს გაიწვიეს ანტიოქიაში, საიდანაც ის მღვიძარეთას მონასტერში გაამწესეს.

## ლიტერატურა
*ჟორდანია თ., ქრონიკები და სხვა მასალა საქართველოს ისტორიისა, 1892

## რესურსები ინტერნეტში
* ღირსი ალექსანდრე - მღვიძარეთა სავანის წინამძღვარი (+430)

კატეგორია:ქრისტიანული მონასტრები
ნიქტალოპია

**ნიქტალოპია**, **ქათმის სიბრმავე** (ბერძნული: νύκτ- *„ნიქტ“*- ღამე; ἀλαός*- „ალოს“*- ბრმა, და ὄψ- *„ოპს“*- თვალი), — მხედველობის დარღვევა, დაბინდებისას და ღამის სინათლეზე ხედვის უნარის შესუსტება ან სრული დაკარგვა. ღამის სიბრმავე შეიძლება იყოს თანდაყოლილი და შეძენილი. ეს უკანასკნელი ძირითადად გამოწვეულია ტრავმით ან A ვიტამინის ნაკლებობით),რაც თავის მხრივ შეიძლება გამოწვეული იყოს, როგორც არაადეკვატური კვებით ასევე ღვიძლის ზოგიერთი დაავადებით.  ნიქტალოპიას საფუძვლად უდევს ბადურას ჩხირების სტრუქტურული ცვლილებები. ნიქტალოპიით დაავადებულებს მკაფიო სინათლეზე აქვთ სინათლის შიში, ხოლო შებინდებისას და ღამით მკვეთრად უქვეითდებათ მხედველობა. ნიქტალოპია ჩვეულებრივ მწვავდება ადრე გზაფხულზე, რაც საკვებში A ვიტამინის ნაკლებობასთანაა დაკავშირებული.
თანდაყოლილი ნიქტალოპიის ყველაზე ხშირი გამომწვევი არის პიგმენტური რეტინიტი, რომლის დროსაც ბადურაში არსებული ჩხირები კარგავენ უნარს უპასუხონ გამღიზიანებელს (სინათლეს). ამ გენეტკური დაავადების მქონე პაციენტებს აქვთ პროგრესირებადი ნიქტალოპია და შეიძლება მათი დღის მხედველობაც გაუარესდეს.
## გამომწვევი მიზეზები
*პიგმენტური რეტინიტი
*ბადურას ჩამოშლა
*ზოგიერთი პრეპარატი მაგალითად ფენოთიაზინები (ნეიროლეპტიური საშუალება)
*ოგუჩის დაავადება
*პათოლოგიური მიოპია
*კატარაქტა (პერიფერიული კორტიკალური)
*რქოვანას რეფრაქციული ქირურგია (LASIK, ფოტორეფრაქტორული კერატექტომია,  რადიალური კერატოტომია)
*მაკულარული დეგენერაცია
*A ვიტამინის ნაკლებობა

## ლიტერატურა
## რესურსები ინტერნეტში
*სამედიცინო ტერმინოლოგიის ლექსიკონი
*სამედიცინო ტერმინოლოგიის ლექსიკონი
*http://www.ncbi.nlm.nih.gov/pmc/articles/PMC1857511/

## სქოლიო
კატეგორია:თვალის დაავადებები